8ο 
ARISTOTELIS 
rationem pertinent, disseramus. Hae enim feminis 
omnibus insunt: in maribus autem compluribus 
iisque diuersis constant rationibus. Quae enim 
sanguine constant animalia, partim testibus carent, 
partim habent, sed intus. Atque horum quidem 
aliis siti sunt ad lumbos circa renum regionem, aliis 
vero ad ventrem. Partim habent extra. Atque his 
quidem genitale partim ventri appensum cohaeret, 
partim demissum est, quemadmodum et testes. 
Quin alio modo iis, quae antrorsum, et alio iis, 
quae retrorsum vrinam reddunt, cohaeret ventri. 
Piscium igitur nulli testes, neque si quid praeterea 
branchiis praeditum est. Caret quoque serpentum 
genus vniuersum. Omnino vero animantes omnes, 
quibus a natura pedes dati non sunt, nisi si qua 
2 animal in se ipsis concipiunt. Aues autem testibus 
praeditae sunt, sed eos intus ad lumbos habent: 
quemadmodum et quadrupedes oua parientes, la¬ 
certa , testudo, crocodilus: et inter eas, quae ani¬ 
mal pariunt, erinaceus. Quibus testes intus sunt, 
ps ventri haerent, vt inter ea, quae pedibus carent, 
delphino, inter quadrupedes, quae animal pariunt, 
elephanto. Aliis in aperto sunt. At quo modo, 
quoque loco siue ad ventrem siue prope eum ap¬ 
pensi sint, iam dictum est. Quibusdam enim pone 
continenter haerent, non pendent, quemadmodum 
i 
